Број: 14-01-325-291/24

Датум: 20.09.2024. године

На основу члана 43. став 3) Закона о туризму ("Службени гласник Републике Српске", број: 45/17, 16/23) , Министарство трговине и туризма Републике Српске, р а с п и с у ј е

**Ј А В Н И ПОЗИВ**

**ЗА ПОЛАГАЊЕ СТРУЧНОГ ИСПИТА ЗА СТИЦАЊЕ ЗВАЊА ТУРИСТИЧКОГ ВОДИЧА** **ЗА ПОДРУЧЈЕ РЕПУБЛИКЕ** **СРПСКЕ У 2024. ГОДИНИ**

I

Расписује се Јавни позив за полагање стручног испита за стицање звања туристичког водича за подручје Републике Српске у 2024. години.

II

Право полагања стручног испита за стицање звања туристичког водича за подручје Републике Српске имају кандидати који испуњавају услове према члану 43. Закона о туризму ("Службени гласник Републике Српске", брoj 45/17, 16/23), и то:

1) је држављанин Републике, односно Босне и Херцеговине, односно страни држављанин који има пријављен привремен боравак у БиХ,

2) има најмање завршено средње образовање у четворогодишњем трајању и

3) активно познаје најмање један страни језик.

III

(1) За учествовање на Јавном позиву кандидат је обавезан Министарству трговине и туризма доставити Пријаву за полагање испита у писменој форми.

(2) Пријава за полагање испита садржи сљедеће податке:

1) име, очево име и презиме кандидата и број контакт телефона,

2) мјесто, датум и година рођења кандидата,

3) адресу пребивалишта, односно боравишта кандидата,

4) стечену стручну спрему кандидата.

(3) Уз пријаву из става 1. овог члана, кандидати су дужни да доставе доказ о познавању најмање једног страног језика, доказ о стеченој стручној спреми (овјерена фотокопија дипломе); увјерење о држављанству или пребивалишту уколико се ради о страном држављанину.

(4) Уз Пријаву за полагање испита кандидати су обавезни да доставе и доказ о уплати републичке административне таксе у износу од 2 КМ према тарифном броју 1. Закона о административним таксама

("Службени гласник Републике Српске", бр. 100/11, 103/11, 67/13 и 123/20) за подношење пријаве.

IV

(1) Стручни испит за туристичког водича састоји се од писменог, усменог и практичног дијела и полаже се пред Комисијом за полагање стручног испита коју именује министар трговине и туризма.

(2) Програм стручног испита за стицање звања туристичког водича на подручју Републике Српске састоји се из сљедећих предмета: Уставно уређење Републике Српске, односно БиХ, Историја Републике Српске, односно БиХ ,Основи туристичког законодавства Републике Српске, Основни туризма, Заштита потрошача у туризму, Водичка служба, Туристичка географија Републике Српске и Културно-историјско и природно насљеђе Републике Српске.

V

(1) Комисија спроводи испит и врши провјеру знања кандидата.

(2) Предмети из тачке IV. овог правилника полажу се писмено и усмено, а предмет Водичка служба у туризму полаже се и практично – демонстрирањем туристичког вођења, које врши сваки кандидат појединачно пред члановима Комисије.

VI

(1) Након положеног стручног испита издаје се увјерење о положеном стручном испиту за туристичког водича за подручје Републике Српске.

(2) Кандидат који положи испит дужан је да за издавање Увјерења (цертификата) о положеном испиту достави доказ о уплати републичке административне таксе у износу од 80 КМ према Тарифном броју 81. Закона о административним таксама.

(3) Таксу из става 2. овог члана, кандидат уплаћује на Рачун јавних прихода Републике Српске, број 562-099-00000556-87 код НЛБ а.д. Бања Лука, врста прихода: 722511, буџетска организација 1024001, са назнаком "Трошкови за издавање цертификата о положеном испиту за туристичког водича".

VII

(1) Пријаву на конкурс за полагање стручног испита за туристичког водича кандидати могу доставити лично или путем поште на адресу: "Влада Републике Српске, Министарство трговине и туризма, Ресор туризма и угоститељства, Ул. Трг Републике Српске 1, 78 000 Бања Лука", са назнаком: "Пријава на конкурс за полагање стручног испита за туристичког водича - НЕ ОТВАРАЈ".

(2) Уз пријаву кандидат прилаже доказе из тачке III овог позива.

(3) Рок за подношење пријава за полагање стручног испита за туристичког водича је 30 дана од дана објављивања овог позива у дневном листу „Глас Српске".

(4) Непотпуне и неблаговремене пријаве неће бити узети у разматрање.

VIII

 (1) Јавни позив биће објављен на интернет страници Министарства трговине и туризма на web порталу Владе Републике Српске ([www.vladars.rs](http://www.vladars.rs)), у дневном листу „Глас Српске", као и на интернет страници Туристичке организације Републике Српске (www.turizamrs.org).

 (2) Програм полагања стручног испита за туристичког водича, са предметним областима и потребном литературом биће објављен на интернет страници Министарства трговине и туризма -на web порталу Владе Републике Српске.

IX

(1) О тачном термину и мјесту одржавања испита, као и о осталим битним питањима кандидати ће накнадно бити обавјештени на интернет страници Министарства трговине и туризма на којој ће бити доступне и све остале информације везане за полагање стручног испита.

(2) Све додатне информације у вези полагања предметног испита могу се добити сваким радним даном од 8 до 15 часова, путем телефона 051/338-738.

 М И Н И С Т А Р

 **Денис Шулић**